Ministerstvo financií Slovenskej republiky           

Usmernenie č.:	5/2010 - U	

Aktualizácia č.:			 

Vecné zameranie:  	Usmernenie k pracovným postupom súvisiacim s mimoriadnou účtovnou závierkou k 31.8.2010 vo vzťahu k vzniku MŽP SR k 1.9.2010

Vydáva:			 Odbor systémových analýz a účtovníctva
 Sekcia európskych a medzinárodných záležitostí
 Ministerstvo financií SR 

Určené pre:               		 Platobnú jednotku Ministerstva pôdohospodárstva, životného prostredia a regionálneho    rozvoja SR a nástupnícku platobnú jednotku MŽP SR

Počet príloh:                         1    

Dátum vydania:		11.8. 2010

Dátum platnosti:		11.8.2010

Vypracovala: 			..................................................................
Ing. Eva Péterová

				..................................................................
Ing. Judita Rusiňáková

Schválila: 			..................................................................
Mgr. Marcela Zubriczká 
                                           generálna riaditeľka sekcie európskych a medzinárodných záležitostí

OBSAH

OBSAH
Úvod
Skratky
1. Lehoty pre vybrané postupy v období od 1.7.2010 do 31.8.2010
1.1 Lehoty na predkladanie a úhrady žiadostí o platbu ŠF/KF a ISPA/KF
1.2 Lehoty dodania podkladov za PJ MŽP SR
1.3 Vysporiadanie finančných vzťahov a vrátenie finančných prostriedkov
2. Zmeny v organizačnej štruktúre a štruktúre prvkov v ISUF
3.  Pracovné postupy a postupy účtovania
3.1 Pracovné postupy
3.2   Účtovné zápisy vykonávané ku dňu, ku ktorému sa vyhotovuje mimoriadna účtovná závierka pred uzavretím účtovných kníh
4.  Uzavretie  účtovných kníh zanikajúcej PJ a prevzatie majetku a záväzkov do účtovníctva nástupníckej PJ

Úvod

Cieľom tohto usmernenia je zabezpečiť plynulý a efektívny proces ukončenia účtovania na PJ v rámci MPŽPRR SR, uzavretia účtovných kníh, vyhotovenia mimoriadnej účtovnej závierky k 31.8.2010 a zahájenia účtovania na PJ v rámci ústredného orgánu štátnej správy MŽP SR k 1.9.2010. 
Keďže ku dňu vydania tohto metodického usmernenia sú známe skutočnosti len na základe vládneho návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov s navrhovanou účinnosťou zákona k 1. septembru 2010, stanovené lehoty pre vybrané postupy týmto metodickým usmernením vychádzajú z predpokladu vzniku ústredného orgánu štátnej správy - Ministerstva životného prostredia SR k 1.9.2010. V prípade zmeny účinnosti citovaného zákona budú príslušné lehoty zo strany MF SR aktualizované.  
Skratky

CO/PO 		Certifikačný orgán/Platobný orgán
ELÚR		Evidenčný list úprav rozpočtu
EÚ		Európska únia
ISUF		Informačný systém účtovania fondov
ITMS		IT monitorovací systém
KF		Kohézny fond
OoVFV		Oznámenie o vysporiadaní finančných vzťahov
OP		Operačný program
P		Prijímateľ		
PJ		Platobná jednotka
ŠF		Štruktúrálne fondy
RO		Riadiaci orgán
SŽoP		Súhrnná žiadosť o platbu
ŽoVFP		Žiadosť o vrátenie finančných prostriedkov
MŽP SR		Ministerstvo životného prostredia Slovenskej republiky
MPŽPRR  SR	Ministerstvo pôdohospodárstva, životného prostredia a regionálneho rozvoja  Slovenskej republiky

1. Lehoty pre vybrané postupy v období od 1.7.2010 do 31.8.2010
1.1 Lehoty na predkladanie a úhrady žiadostí o platbu ŠF/KF a ISPA/KF

Z dôvodu  zabezpečenia plynulosti spracovania a vyplácania žiadostí o platbu dotknutým prijímateľom v súlade s postupmi a lehotami stanovenými Systémom finančného riadenia štrukturálnych fondov a Kohézneho fondu na programové obdobie 2007-2013 a Koncepciou systému finančného riadenia Kohézneho fondu a Koncepcie systému finančného riadenia ISPA/KF je potrebné:

-	na základe schválenia súhrnnej žiadosti o platbu certifikačným orgánom zabezpečiť úhradu žiadosti o platbu prijímateľom a zabezpečiť zaúčtovanie všetkých súvisiacich žiadostí o platbu v ISUF  najneskôr do 20.08.2010; 
-	najneskôr do 18.08.2010 zabezpečiť úhradu žiadostí o platbu (poskytnutie zálohovej platby a poskytnutie predfinancovania); 
-	v prípade  žiadostí, ktoré neboli schválené v poslednej súhrnnej žiadosti o platbu požiadať PO/CO o ich zneplatnenie najneskôr do 18.8.2010.
1.2 Lehoty dodania podkladov za PJ MŽP SR

-	PJ MŽP SR bezodkladne doručí CO/PO kópiu zmlúv o zriadení výdavkových a príjmových účtov, na ktoré bude CO poukazovať platby, a to najneskôr do 20.8.2010; 
-	PJ MŽP SR bezodkladne doručí žiadosti o prístupové práva pre používateľov ISUF v novo založených účtovných okruhoch, a to najneskôr do 27.8.2010.
1.3 Vysporiadanie finančných vzťahov a vrátenie finančných prostriedkov

Platobná jednotka v spolupráci s riadiacim orgánom je povinná do 31.8.2010 vysporiadať všetky mylne prijaté platby, resp. neidentifikované prijaté platby, ktoré sa evidujú v systéme ISUF. V prípade otvorenej mylnej platby bude vykonaný prenos otvoreného záväzku alebo pohľadávky na nástupnícku platobnú jednotku. 
Do 31.8.2010 je platobná jednotka v spolupráci s riadiacim orgánom povinná zabezpečiť posun Oznámenia o vysporiadaní finančných vzťahov do stavu „Uhradené“ v prípade všetkých finančne vysporiadaných nezrovnalostí a iných vrátení v rámci programového obdobia 2007 - 2013, ktoré boli prijaté na účty PJ/CO, resp. formou rozpočtového opatrenia. 
Zaúčtovanie bankových výpisov je potrebné vykonať v systéme ISUF v termíne do 2.9.2010.
Vo vzťahu k predloženiu mesačného výkazu nezrovnalostí a vratiek riadiacemu orgánu a platobnej jednotke, CO/PO predloží výkaz nezrovnalostí a vratiek k 31.8.2010 riadiacemu orgánu a platobnej jednotke v termíne do 2.9.2010 tak, aby platobná jednotka zaúčtovala súvisiace účtovné prípady v termíne najneskôr do 3.9.2010. 
2. Zmeny v organizačnej štruktúre a štruktúre prvkov v ISUF 

Na účel  delimitácie bude v systéme ISUF založený  nový účtovný okruh pre  MŽP  SR:
22xx – platobná jednotka MŽP SR  
Používanie pracovných úsekov zostáva bez zmien.

Na účely jednoznačnej identifikácie procesov vo vzťahu k štátnemu rozpočtu platobných jednotiek, budú založené:

FS nástupníckej PJ		FS zanikajúcej PJ		PJ nástupnícka		PJ zanikajúca
22xx			2230			22xx				2230
22xx			2230			22xx				2230

Zaradenie operačných programov v rámci programovej štruktúry podľa  Metodického usmernenia MF SR č. 12 / 2007 – U 
k číselníku kódov programovej štruktúry operačných programov štrukturálnych fondov a Kohézneho fondu pre programové obdobie 2007 – 2013 EÚ kódy zostávajú zachované bezo zmien. 

Delimitácia v ISUF bude vykonaná podľa harmonogramu a metodického postupu, ktorý je súčasťou prílohy č. 1 tohto metodického usmernenia.

Obrazovka č. 1: Náčrt zmien v prvkoch ŠPP

Popis: Prvky ŠPP na nástupníckej PJ budú totožné so súčasne používanými prvkami. Prvky na zanikajúcej PJ budú označené ako E1, S1, V1, O1.

3.  Pracovné postupy a postupy účtovania 
3.1 Pracovné postupy

Úkony, ktoré je potrebné vykonať v súvislosti s mimoriadnou účtovnou závierkou:

a) kontrola dokladov a operácií vyrovnania v ISUF 
- kontrola vyrovnania - všetky účtovné prípady, na ktoré sa vzťahuje  operácia vyrovnania  je potrebné mať v systéme vyrovnané (napr. zúčtovania  zálohových platieb/predfinancovania k poskytnutým zálohovým platbám/predfinancovaniu, pohľadávky a záväzky s bankovými výpismi);
- kontrola predbežne obstaraných dokladov – je ich potrebné doúčtovať alebo vystornovať;
b) doúčtovanie účtovných prípadov vykonávaných  k  poslednému dňu mimoriadneho účtovného obdobia pred uzavretím účtovných kníh;
c) vzájomné odsúhlasenie stavu pohľadávok, záväzkov a peňažných tokov medzi  PJ, a CO/PO (PJ SF/KF na základe vyzvania CO/PO);
d) vykonanie  mimoriadnej inventarizácie a účtovanie  účtovných prípadov súvisiacich s mimoriadnou inventarizáciou
- tvorba opravných položiek;
-  inventarizačné rozdiely;
e) uzavretie účtovných kníh;
 f) vyhotovenie a odovzdanie údajov účtovných a finančných výkazov do Štátnej pokladnice (súvaha, výkaz ziskov a strát, Fin 1-04 Výkaz o plnení rozpočtu, Fin 7-04............);

g) vypracovanie podkladov za platobnú jednotku pre konsolidačný balík za právnickú osobu MPŽPRR SR v súlade s §22 a §22a zákona č. 431/2002 Z. z. o účtovníctve v znení neskorších predpisov,  pre účely účtovnej konsolidácie za rok 2010 v termíne, ktorý určí subjekt zabezpečujúci zostavenie konsolidačného balíka obsahujúceho mimoriadnu individuálnu účtovnú závierku a odsúhlasené vzájomné vzťahy so subjektmi verejnej správy za MPŽPRR SR; 

i) zabezpečenie uchovania účtovnej dokumentácie platobnej jednotky zanikajúcej účtovnej jednotky MPŽPRR SR.

3.2   Účtovné zápisy vykonávané ku dňu, ku ktorému sa vyhotovuje mimoriadna účtovná závierka pred uzavretím účtovných kníh

K 31.8.2010 pred uzavretím účtovných kníh sa účtuje:

a) tvorba opravných položiek  k pohľadávkam  účtovným zápisom   MD 558/ DAL 391, ak má vytvorenie opravnej položky opodstatnenie;
b) inventarizačné rozdiely;
c)na účte 431 - Výsledok hospodárenia v schvaľovaní,  rozdelenie účtovného kladného výsledku hospodárenia alebo  usporiadanie účtovného záporného  výsledku hospodárenia   na účte  431 účtovným zápisom  MD 431000/DAL428000 alebo MD: 428000/DAL431000; účet 431 nemá  ku dňu uzatvorenia účtovných kníh zostatok, účtovný zápis sa vykoná na základe interného účtovného dokladu, tento účtovný zápis možno vykonať aj  pred  31.8.2010;

d) odúčtovanie zostatku bankových účtov 224* a 225* :
		- konečný stav  účtu 225 sa  účtuje v prospech účtu 352...MD 225000/ DAL 352000                                                               
		- konečný stav účtu 224 sa  účtuje na ťarchu účtu  351.......MD 351100/DAL 224xxx 

(Pri odúčtovávaní bankových účtov je potrebné na účte 224* resp. 225* použiť finančnú položku „ 90“. Protizápis je účtovaný na finančnej  položke „60“); 

e) účtovný zápis prevodu zostatku na účte 352000 špecifický pre účtovanie fondov  po prevode účtu 225 na účet 352. Zostatok na účte  352000 (mal by zodpovedať sume neuhradených záväzkov na účte 379 xxx voči KP/PP okrem účtu  379999 MP )  sa zaúčtuje na účet 359100 ...............MD 359100/DAL352000;

f) účtovný zápis prevodu zostatku účtu 352001, zostatok účtu 352001 zaúčtovať na účet 353 
MD :35300x (353001) 
DAL: 352001;

g) účtovný zápis k nevyinkasovaným pohľadávkam zaúčtovaným v období 1.7.2010 – 31.8.2010 do výnosov 
MD: 589100 
DAL: 351100 – účtovný zápis sa vykoná, ak sa netvorí opravná položka  k pohľadávke .

Transakcia: FB01  

Dátum dokladu: 31.8.2010
Dátum účtovania: 31.8.2010
Druh dokladu:  UZ
Obdobie: 8
Referencia: 8. obdobie
Text hlavičky dokladu:  Mimoriadna závierka 8/2010

Poznámka: Pri preúčtovaní účtu 431xxx sa použije text hlavičky dokladu „výsledok hospodárenia r. .......“

Účtovanie:

UKL 40, účet xxxxxx
Čiastka: príslušná suma 
Splatné dňa: dátum účtovania
Fond: dummy
Funkčná oblasť: dummy
Fin stred: xxxx
Finančná položka: 60
Prac. úsek: príslušný kód
Platobná referencia: 
Priradenie: 8. obdobie
Text: Mimoriadna závierka 8/2010*

UKL 50, účet xxxxxx
Čiastka: príslušná suma 
Splatné dňa: dátum účtovania
Fond: dummy
Funkčná oblasť: dummy
Fin stred: xxxx
Finančná položka: 60
Prac. úsek: príslušný kód
Platobná referencia: 
Priradenie: 8. obdobie 
Text: Mimoriadna závierka 8/2010*

Simulácia, Uloženie

Zadávanie objektov v transakcii  FB 01 používanej   pri účtovaní  tvorby opravných položiek  k pohľadávkam  účtovným zápisom   MD 558/ DAL 391, ak má vytvorenie opravnej položky opodstatnenie

Transakcia: FB01  
Dátum dokladu: 31.8.2010
Dátum účtovania: 31.8.2010
Druh dokladu:  UZ
Obdobie: 8
Referencia: 8. obdobie
Text hlavičky dokladu:  Opravná položka k pohľ.

Zásada: Nikdy pri tvorení opravnej položky sa  nepoužije konkrétna rozpočtová klasifikácia. Opravná položka sa netvorí na konkrétny prvok ŠPP, ale na DUMMY ( všeobecný).

a) Tvorba OP na základe stanovenia miery rizika v % zo sumy pohľadávky, pri ktorej vzniklo riziko jej nesplatenia dlžníkom 

Transakcia: FB01 
MD: 558*   do pola priradenie  číslo dokladu/rok,  ku ktorému je opravná položka účtovaná. K 558100 používať dummy prvok ŠPP,   60 FP, stredisko podľa  pôvodnej pohľadávky, fond a funkčná oblasť ako na pôvodnom doklade 

DAL:391* 
Pole sa preberá z pôvodného dokladu z účtu 378, do pola “Priradenie” číslo pôvodného dokladu/rok

Podľa platných postupov, ak bol k otvorenej pohľadávke   z min. účtovného obdobia na PJ SF/KF vykonaný zápis  MD 589* /DAL: 351*, tak pri tvorbe opravnej položky treba zaúčtovať v sume opravnej položky 

MD: 351*
DAL: 428*

b) Zrušenie  OP pri vysporiadaní pohľadávky alebo pri zániku  jej opodstatnenosti

Transakcia: FB01 

Vykoná sa účtovanie  s predlohou na opačnú stranu, menia sa  iba čiastky, ak sa opravná položka neodúčtuje v plnej výške vykoná sa zmena účtu 558100 na 658100.

MD: 391*    polia  preberáme z predpisu OP – 391* 
DAL: 658*   polia preberáme z predpisu OP – 558*

Účty 

391* - Opravná položka k pohľadávkam  - so správou OP (bude nutné vyrovnanie po odúčtovaní opravnej položky)
558* - Tvorba ostatných opravných položiek z prevádzkovej činnosti  -nákladový účet, primárny nákladový druh
658*-  Zúčtovanie ostatných opravných položiek z prevádzkovej činnosti  - výnosový (tržbový) účet – typ nákladu 11

Doklad, v ktorom bude uvedená miera rizika aj odôvodnenie je potrebné podpísať príslušnou  zodpovednou osobou (osobou zodpovednou za určenie miery rizika); súčasne  je potrebné zaslať doklad  na CO/PO.  

4.  Uzavretie  účtovných kníh zanikajúcej PJ a prevzatie majetku a záväzkov do účtovníctva nástupníckej PJ

Uzavretie účtovných kníh vykonávané automaticky systémom ISUF:
-	konečné stavy účtov triedy 5 a triedy 6 sa zaúčtujú na ťarchu alebo v prospech účtu 710 – Účet výsledku hospodárenia
-	preúčtovanie účtu 710 na účet 702
-	konečné zostatky súvahových účtov sa účtujú na ťarchu alebo v prospech účtu 702 – Konečný účet súvahový
-	Pre vykonanie uzávierkových operácií bude v systéme ISUF nadefinovaný nový druh dokladu: UZ ( na základe druhu dokladu „UZ“ bude možné v ISUF oddeliť bežné účtovné operácie, od operácií mimoriadnej účtovnej uzávierky).

Prevzatie stavu majetku a záväzkov a rozdielu majetku a záväzkov do účtovníctva  nástupníckej PJ, t.j. do nového účtovného okruhu  ISUF nástupníckej PJ bude vykonané automaticky systémom ISUF:
-	konečné  stavy súvahových účtov zanikajúcej PJ k 31.8.2010 sa zaúčtujú prostredníctvom účtu 799395- technický účet  do účtovného okruhu nástupníckej PJ ako  účtovný prípad k 1.9.2010;
-	po zaúčtovaní zostatkov všetkých súvahových účtov nemá technický účet zostatok.